title: 2012/562/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Prekladateľského strediska pre orgány Európskej únie za rozpočtový rok 2010#Uznesenie Európskeho parlamentu z  10. mája 2012 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Prekladateľského strediska pre orgány Európskej únie za rozpočtový rok 2010

text:
               17.10.2012

               SK

               Úradný vestník Európskej únie

               L 286/141

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Prekladateľského strediska pre orgány Európskej únie za rozpočtový rok 2010
   (2012/562/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Prekladateľského strediska pre orgány Európskej únie za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Prekladateľského strediska pre orgány Európskej únie za rozpočtový rok 2010 spolu s odpoveďami strediska (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre inštitúcie Európskej únie (3), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0125/2012),

               1.

               udeľuje riaditeľovi Prekladateľského strediska pre orgány Európskej únie absolutórium za plnenie rozpočtu strediska za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Prekladateľského strediska pre orgány Európskej únie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 117.

      (2)  Ú. v. ES L 248, 16.9.2002, s. 1.

      (3)  Ú. v. ES L 314, 7.12.1994, s. 1.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2012
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Prekladateľského strediska pre orgány Európskej únie za rozpočtový rok 2010
      EURÓPSKY PARLAMENT,

                  —

                  so zreteľom na konečnú ročnú účtovnú závierku Prekladateľského strediska pre orgány Európskej únie za rozpočtový rok 2010,

                  —

                  so zreteľom na správu Dvora audítorov o overení ročnej účtovnej závierky Prekladateľského strediska pre orgány Európskej únie za rozpočtový rok 2010 spolu s odpoveďami strediska (1),

                  —

                  so zreteľom na odporúčanie Rady z 21. februára 2012 (06083/2012 – C7-0051/2012),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre inštitúcie Európskej únie (3), a najmä na jeho článok 14,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0125/2012),

                  A.

                  keďže Dvor audítorov vyhlásil, že získal primeranú istotu o tom, že účtovná závierka Prekladateľského strediska pre orgány Európskej únie (ďalej len „stredisko“) za rozpočtový rok 2010 je spoľahlivá a že príslušné transakcie sú zákonné a správne;

                  B.

                  keďže 10. mája 2011 Európsky parlament udelil riaditeľovi strediska absolutórium za plnenie rozpočtu strediska za rozpočtový rok 2009 (5) a vo svojom uznesení, ktoré bolo prílohou k rozhodnutiu o absolutóriu, okrem iného vyzval stredisko, aby:

                              —

                              ďalej rozvíjalo hodnotenie svojej výkonnosti zlepšením prepojení medzi svojimi strategickými činnosťami a činnosťami plánovanými vo svojom ročnom pracovnom programe a preskúmaním ukazovateľov sledovania svojej výkonnosti s cieľom zabezpečiť ich súlad s kritériami SMART,

                              —

                              prijalo účinnejšie opatrenia s cieľom riešiť otázku neustále sa zvyšujúceho rozpočtového prebytku; v roku 2009 tento prebytok dosiahol 24 000 000 EUR, kým v roku 2008 to bolo 26 700 000 EUR, 16 900 000 EUR v roku 2006, 10 500 000 EUR v roku 2005 a 3 500 000 EUR v roku 2004,

                              —

                              informovalo orgán udeľujúci absolutórium o krokoch prijatých v súvislosti s účinným spustením účtovného systému ABAC;

                  C.

                  keďže konečný rozpočet strediska na rok 2010 bol 55 928 077 EUR v porovnaní so 62 630 000 EUR v roku 2009, čo predstavuje zvýšenie o 11,98 %;

                  D.

                  keďže objem prekladov v roku 2010 bol najväčší od zriadenia strediska, pričom počet preložených strán predstavoval zvýšenie o 20,1 % v porovnaní s rokom 2009,

         Rozpočtové a finančné hospodárenie

                  1.

                  na základe výročnej správy o činnosti strediska a jeho ročnej účtovnej závierky za rozpočtový rok 2010 konštatuje, že pôvodný rozpočet strediska na rok 2010 vo výške 48 100 000 EUR bol dvakrát zmenený opravnými rozpočtami; osobitne uznáva, že tieto dva opravné rozpočty mali dvojaký účel:

                              —

                              zahrnúť rozpočtový prebytok z predchádzajúcich rokov vo výške 24 000 000 EUR s cieľom uhradiť Komisii príspevky zamestnávateľa na dôchodky za obdobie rokov 1998 - 2009, konkrétne 18 400 000 EUR, a uhradiť prostriedky, ktoré náležia najväčšej klientskej agentúre strediska - Úradu pre harmonizáciu vnútorného trhu - s ohľadom na výsledok hospodárenia za rok 2009, konkrétne sumu 6 121 255 EUR,

                              —

                              vyvážiť rozpočet sumou 8 000 000 EUR v dôsledku výrazného nárastu prognóz od klientov;

                  2.

                  na základe výročnej správy o činnosti strediska berie na vedomie, že v dôsledku vyššieho celkového počtu preložených strán v roku 2010 sa príjmy strediska v roku 2010 zvýšili na 51 200 000 EUR, čo v porovnaní s rokom 2009 predstavuje nárast o 13,71 %; na základe tejto správy tiež konštatuje, že rozpočtové plnenie výdavkov strediska vzrástlo na 43 040 000 EUR, t. j. 86,79 % rozpočtových prostriedkov, čo v porovnaní s rokom 2009 predstavuje nárast o 18,27 %;

                  3.

                  pripomína, že na základe článku 10 jeho zakladajúceho nariadenia (ES) č. 2965/94 musia byť rozpočtové príjmy a výdavky strediska v rovnováhe; konštatuje, že za rozpočtový rok 2010 predstavoval akumulovaný prebytok strediska z roku 2009 24 000 000 EUR; konštatuje však, že predovšetkým presunom finančných prostriedkov do systému dôchodkového zabezpečenia Únie a vrátením finančných prostriedkov zákazníkom sa stredisku podarilo znížiť uvedený prebytok na 9 200 000 EUR; na základe informácií strediska okrem toho berie na vedomie, že správna rada prijala v roku 2011 rozhodnutie použiť týchto 9 200 000 EUR na vytvorenie rezervy pre mimoriadne investície (4 300 000 EUR) a rezervy na stabilizáciu cien (4 900 000 EUR);

                  4.

                  víta urovnanie dlhotrvajúceho sporu medzi strediskom a Komisiou, ktorý sa týkal otázky príspevku zamestnávateľa do dôchodkového systému Únie;

                  5.

                  víta vyššie uvedené rozhodnutie správnej rady strediska z roku 2011 vytvoriť rezervu vo výške 4 300 000 EUR na investície do programu e-CDT, ktorý sa má realizovať v rokoch 2012 až 2013, a rezervu vo výške 4 900 000 EUR na stabilizáciu cien s cieľom kompenzovať možný pokles príjmov spôsobený predpokladaným znížením požiadaviek na preklad zo strany klientov;

                  6.

                  víta skutočnosť, že v nadväznosti na žiadosť orgánu udeľujúceho absolutórium bola konečná účtovná závierka strediska za rozpočtový rok 2010 zverejnená na internetovej stránke strediska;

         Postupy verejného obstarávania

                  7.

                  vyzýva stredisko, aby zabezpečilo súlad s článkom 60 nariadenia o rozpočtových pravidlách prijatím finančných rozhodnutí o prevádzkových výdavkoch; žiada stredisko, aby predovšetkým zaviedlo prísnejšie kontroly v rámci procesu plánovania verejného obstarávania;

                  8.

                  berie na vedomie informácie uvedené vo výročnej správe o činnosti strediska, že stredisko začalo dva nové postupy na poskytovanie prekladateľských a revíznych služieb v oblasti železničnej a námornej dopravy;

                  9.

                  rovnako konštatuje, že celkovo bolo podpísaných 47 rámcových zmlúv;

         Ľudské zdroje

                  10.

                  poznamenáva, že nebol dodržaný článok 45 služobného poriadku, keďže 8 zamestnancov s vyšším počtom bodov nebolo povýšených, zatiaľ čo niektorí iní zamestnanci z rovnakej platovej triedy povýšení boli, pričom do konečného rozhodnutia o povýšení boli v skutočnosti zahrnuté dodatočné diskrečné prvky; berie na vedomie vyhlásenie strediska, že Útvar pre vnútorný audit (IAS) uznal, že rozhodnutia o kariérnom postupe a povýšení úradníkov a dočasných zamestnancov prijaté správnou radou 7. februára 2008 boli predmetom výkladu, a že po záverečnom posúdení útvaru IAS s názvom Povyšovanie zamestnancov, ktoré tento útvar zverejnil v septembri 2010, stredisko prispôsobilo svoj výklad výkladu IAS a upustilo sa od dodatočných kritérií, ktoré sa pôvodne uplatňovali pri povyšovaní;

                  11.

                  okrem toho berie na vedomie informácie uvedené vo výročnej správe o činnosti strediska, že v roku 2010 stredisko uskutočnilo 22 výberových konaní pre dočasných a zmluvných zamestnancov, ako aj dve výberové konania na stále pracovné miesta;

                  12.

                  konštatuje, že stredisko zaviedlo službu profesijnej orientácie s cieľom nájsť nové možnosti pre zamestnancov a umožniť im využívať mobilitu alebo profesijné poradenstvo;

         Výkonnosť

                  13.

                  víta nárast služieb strediska, pokiaľ ide o objem prekladu, pre inštitúcie Únie v porovnaní s rokom 2009, a najmä nárast počtu preložených dokumentov o 20,1 %, pričom jeho rozpočet bol oproti predchádzajúcemu roku znížený o 11,98 %;

                  14.

                  na základe výročnej správy o činnosti strediska konštatuje, že v roku 2010 boli podpísané dohody so šiestimi novými klientmi, t. j. so spoločnými podnikmi ARTEMIS, ENIAC, IMI a FCH, s Európskym podporným úradom pre azyl a s Agentúrou pre spoluprácu regulačných orgánov v oblasti energetiky a že boli nadviazané prvé kontakty s Európskym orgánom pre bankovníctvo, s Európskym orgánom pre cenné papiere a trhy a s Európskym orgánom pre poisťovníctvo a dôchodkové poistenie zamestnancov;

                  15.

                  berie na vedomie informácie uvedené vo výročnej správe o činnosti strediska, že v priebehu rozpočtového roka 2010 bolo približne 55 % celkového objemu preložených strán zadaných externým dodávateľom; konštatuje, že okrem toho z uvedenej správy vyplýva, že v roku 2010 stredisko prijalo opatrenia na konsolidáciu riadenia svojej prekladateľskej činnosti a zlúčilo oddelenie riadenia dopytu a oddelenie pre externý preklad; berie na vedomie najmä skutočnosť, že bola dokončená externá štúdia o validácii pomeru medzi prácami vykonávanými interne a tými, ktoré sú zadávané externým dodávateľom, a že došlo k validácii modelu výpočtu, ktorý používa stredisko;

                  16.

                  víta úsilie strediska o zvýšenie kvality prekladov; zdôrazňuje skutočnosť, že do konca roka 2010 bolo dokončených 17 terminologických projektov, ktoré zdokonalili terminologické databázy; podporuje stredisko pri organizovaní školení pre svojich prekladateľov, čím pomáha zlepšiť ich produktivitu;

                  17.

                  žiada stredisko, aby preskúmalo súčasný tok údajov a nástroje používané na plánovanie rozpočtu a aby zaviedlo kontroly; v tejto súvislosti konštatuje, že plánovanie rozpočtu strediska je založené na excelovských nástrojoch a ručnej alebo automatickej kontrole údajov, čo by mohlo viesť k chybám vo výpočtoch a k nesprávnemu plánovaniu výdavkov a v konečnom dôsledku by to mohlo mať negatívny vplyv na tvorbu cien strediska;

                  18.

                  nabáda stredisko, aby uplatňovalo minimálne požiadavky na informácie týkajúce sa prognóz a aby zlepšilo spoluprácu a výmenu informácií o týchto prognózach s vybranými klientmi s cieľom vyhnúť sa nadhodnoteniu výdavkov a cien;

         Vnútorný audit

                  19.

                  konštatuje, že 12 „veľmi dôležitých“ odporúčaní Útvaru pre vnútorný audit sa k 31. decembru 2010 ešte stále neuplatňovalo; je znepokojený skutočnosťou, že realizácia 7 z týchto odporúčaní sa oneskorila; predovšetkým berie na vedomie, že uvedené oneskorenia sa týkajú týchto dôležitých otázok:

                              —

                              kvalita prognóz, pokiaľ ide o klientov,

                              —

                              zverejnenie rozpočtu za rok 2008,

                              —

                              posúdenie systému vnútornej kontroly;

                        žiada preto stredisko, aby orgánu udeľujúcemu absolutórium vysvetlilo toto oneskorenie a aby situáciu napravilo;

                  20.

                  konštatuje, že z 12 „veľmi dôležitých“ odporúčaní Útvaru pre vnútorný audit stredisko zamietlo odporúčanie o finančnom výkazníctve; žiada stredisko, aby orgánu udeľujúcemu absolutórium toto zamietnutie vysvetlilo;

                  21.

                  poznamenáva, že Útvar pre vnútorný audit vykonal audit „rozpočtovania výdavkov“, dokončil následný audit „riadenia ľudských zdrojov“ a „uplatňovania štandardov vnútornej kontroly“ a vykonal hodnotenie rizika IT;

                  22.

                  na základe výročnej správy o činnosti strediska konštatuje, že zo záverečnej správy IAS o následnom audite vyplýva, že bolo formulovaných 41 odporúčaní, z toho realizácia 29 odporúčaní ešte stále prebiehala, 10 bolo vykonaných a dve boli vykonané čiastočne alebo neboli prijaté;

                  23.

                  berie na vedomie, že oddelenie vnútorného auditu vykonávalo formálne konzultačné činnosti v týchto oblastiach:

                              —

                              poradenstvo v oblasti optimalizácie organizačnej štruktúry a s tým spojeného zníženia nákladov,

                              —

                              koordinácia výkonu hodnotenia rizík v oblasti IT,

                              —

                              pomoc a poradenstvo pri výkone ročného posúdenia rizík v stredisku,

                              —

                              podpora a usmernenie pri činnostiach auditu kvality;

                  24.

                  upriamuje pozornosť na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

                  25.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (6) o výkonnosti, finančnom hospodárení a kontrole agentúr.

         (1)  Ú. v. EÚ C 366, 15.12.2011, s. 117.

         (2)  Ú. v. ES L 248, 16.9.2002, s. 1.

         (3)  Ú. v. ES L 314, 7.12.1994, s. 1.

         (4)  Ú. v. ES L 357, 31.12.2002, s. 72.

         (5)  Ú. v. EÚ L 250, 27.9.2011, s. 125.

         (6)  Prijaté texty, P7_TA(2012)0164 (pozri stranu 388 tohto úradného vestníka).

      PRÍLOHA

         ODPORÚČANIA EURÓPSKEHO PARLAMENTU ZA OSTATNÉ ROKY

                  Prekladateľské stredisko pre orgány Európskej únie

                  2006

                  2007

                  2008

                  2009

                  Výkonnosť

                  nevzťahuje sa

                              —

                              ciele a ukazovatele výkonnosti nie sú často merateľné

                              —

                              berie na vedomie, že stredisko v roku 2007 vrátilo svojim klientom 9 300 000 EUR

                              —

                              zlepšenia v oblasti IT (FLOSYSWEB)

                              —

                              berie na vedomie, že stredisko v roku 2008 vrátilo svojim klientom 11 450 000 EUR

                  vyzýva stredisko, aby ďalej rozvíjalo hodnotenie svojej výkonnosti zlepšovaním prepojení medzi svojimi strategickými činnosťami a činnosťami plánovanými vo svojom pracovnom programe a preskúmaním ukazovateľov sledovania svojej výkonnosti s cieľom zabezpečiť ich súlad s kritériami SMART

                  Rozpočtové a finančné hospodárenie

                  nevzťahuje sa

                  plánovanie by malo byť založené na zreteľnom a pevnom prepojení stanovených cieľov s plnením rozpočtových zdrojov potrebných na ich dosiahnutie

                              —

                              vyzýva stredisko, aby prijalo účinnejšie opatrenia na vyriešenie pretrvávajúceho nárastu svojho prebytku → 2008: 26 700 000 EUR; 2006: 10 500 000 EUR

                              —

                              vyzýva Komisiu, aby preskúmala rozsah hotovostných zostatkov strediska: 48 405 006 EUR

                              —

                              vyzýva stredisko, aby v budúcnosti svojim klientom ponúkalo služby za ceny pokrývajúce náklady

                              —

                              vyzýva stredisko, aby systematicky uplatňovalo článok 8 ods. 2 svojho rozpočtového nariadenia, v ktorom sa stanovuje, že „viazané rozpočtové prostriedky kryjú celkové náklady na právne záväzky uzatvorené počas aktuálneho rozpočtového roka“

                              —

                              vyzýva stredisko, aby prijalo účinnejšie opatrenia s cieľom riešiť otázku neustále sa zvyšujúceho rozpočtového prebytku, tento prebytok vyplýva najmä z nepresných prognóz týkajúcich sa počtu žiadostí o preklad, ktoré stredisku zasielajú klienti

                  Ľudské zdroje

                              —

                              nedostatky v postupoch prijímania zamestnancov; neexistencia písomného dôkazového materiálu týkajúceho sa pravidiel uplatňovaných pri posudzovaní dokumentácie uchádzačov

                              —

                              konflikt medzi strediskom a Komisiou týkajúci sa podielu zamestnávateľa na príspevkoch do systému dôchodkového zabezpečenia pre zamestnancov nebol vyriešený

                  nevzťahuje sa

                              —

                              stredisko by malo svoj postup prijímania zamestnancov plánovať realistickejšie a účinnejšie, aby boli dodržané termíny a splnené všetky požiadavky, ktoré sa týkajú zvýšenia počtu zamestnancov strediska (z kvantitatívneho aj kvalitatívneho hľadiska)

                              —

                              konflikt medzi strediskom a Komisiou týkajúci sa podielu zamestnávateľa na príspevkoch do systému dôchodkového zabezpečenia pre zamestnancov nebol vyriešený

                              —

                              vyzýva stredisko, aby do popisu pracovných miest zahrnulo informácie o citlivých úlohách a aby zabezpečilo, že budú označené všetky zavedené kontroly na zníženie rizika

                              —

                              nabáda stredisko, aby aktualizovalo vykonávacie pravidlá poskytovania odbornej prípravy a aby na tento účel vypracovalo nový harmonogram

                  Vnútorný audit

                  nevzťahuje sa

                  nevzťahuje sa

                  nevzťahuje sa

                  vyzýva stredisko, aby vydalo ucelený písomný postup, v ktorom by boli vymedzené úlohy, harmonogram a pracovné postupy pre zhotovenie, validáciu a zaúčtovanie príkazov na vymáhanie pohľadávok za preklady dodané zákazníkom


title: 2011/767/EÚ: Rozhodnutie Rady z  27. októbra 2011 o uzavretí Dohody vo forme výmeny listov medzi Európskou úniou a Novým Zélandom v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii#Dohoda vo forme výmeny listov medzi Európskou úniou a Novým Zélandom v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii

text:
               30.11.2011

               SK

               Úradný vestník Európskej únie

               L 317/2

         ROZHODNUTIE RADY
   z 27. októbra 2011
   o uzavretí Dohody vo forme výmeny listov medzi Európskou úniou a Novým Zélandom v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii
   (2011/767/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rada poverila 29. januára 2007 Komisiu, aby v rámci pristúpenia Bulharskej republiky a Rumunska k Európskej únii začala rokovania s určitými ďalšími členmi Svetovej obchodnej organizácie v zmysle článku XXIV ods. 6 Všeobecnej dohody o clách a obchode (GATT) z roku 1994.

               (2)

               Komisia viedla rokovania v rámci rokovacích smerníc prijatých Radou.

               (3)

               Tieto rokovania sa uzatvorili a Dohoda vo forme výmeny listov medzi Európskou úniou a Novým Zélandom v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii (ďalej len „dohoda“), bola parafovaná 7. septembra 2010.

               (4)

               Dohoda bola podpísaná v mene Únie 28. apríla 2011 s výhradou jej uzavretia k neskoršiemu dátumu v súlade s rozhodnutím Rady 2011/255/EÚ (1).

               (5)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda vo forme výmeny listov medzi Európskou úniou a Novým Zélandom v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii (ďalej len „dohoda“).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) vykonať v mene Únie oznámenie uvedené v dohode (2).
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 27. októbra 2011

            Za Radu

            predseda

         J. MILLER

      (1)  Ú. v. EÚ L 110, 29.4.2011, s. 12.

      (2)  Generálny sekretariát Rady uverejní dátum nadobudnutia platnosti dohody v Úradnom vestníku Európskej únie.

      DOHODA
      vo forme výmeny listov medzi Európskou úniou a Novým Zélandom v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii
      Vážený pán,
      v nadväznosti na rokovania v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994 o zmene zoznamov záväzkov Bulharskej republiky a Rumunska v rámci ich pristúpenia k Európskej únii mám česť navrhnúť toto:

                  1.

                  Európska únia zaradí do svojho zoznamu záväzkov pre colné územie EU-27 úľavy uvedené v zozname záväzkov EU-25 s týmito zmenami:

                              Zvýšenie colnej kvóty EÚ na „mäso z oviec alebo kôz, čerstvé, chladené alebo mrazené“ pridelenej Novému Zélandu o 400 ton (jatočná hmotnosť) pri zachovaní súčasnej sadzby v rámci kvóty 0 %.

                              Vytvorenie kvóty erga omnes v rámci colnej kvóty EÚ na „mäso z oviec alebo kôz, čerstvé, chladené alebo mrazené“ vo výške 200 ton (jatočná hmotnosť) pri zachovaní súčasnej sadzby v rámci kvóty 0 %.

                              Upravenie colnej kvóty EÚ na „živé ovce, iné ako plemenné čistokrvné zvieratá“ so sadzbou v rámci kvóty 10 % zrušením kvót vo výške 1 010 ton (Rumunsko) a 4 255 ton (Bulharsko).

                              Upravenie colnej kvóty EÚ na „mäso z oviec alebo kôz, čerstvé, chladené alebo mrazené“ so sadzbou v rámci kvóty 0 % zrušením kvót vo výške 75 ton (Rumunsko) a 1 250 ton (Bulharsko).

                              Zmena vymedzenia colnej kvóty EÚ na „hovädzie mäso vysokej kvality“ v zozname záväzkov EÚ v rámci WTO vo výške 1 300 ton takto: „… mäso z hovädzích zvierat vysokej kvality, čerstvé, chladené alebo mrazené. Dodávateľská krajina Nový Zéland. Nárok na kvótu podlieha podmienkam stanoveným v príslušných ustanoveniach EÚ.“

                  2.

                  Európska únia takisto nahrádza vymedzenie hovädzieho mäsa vysokej kvality v nariadeniach Európskej únie, ktorými sa táto kvóta vykonáva, týmto: „… vybrané kusy hovädzieho mäsa získaného z volov alebo jalovíc chovaných výlučne na pastvinách, s maximálnou upravenou hmotnosťou jatočného tela nepresahujúcou 370 kilogramov. Jatočné telá sa zatrieďujú ako A, L, P, T alebo F s tukovou vrstvou maximálne P a triedou svalstva 1 alebo 2 podľa systému klasifikácie jatočných tiel, ktorý spravuje orgán New Zealand Meat Board.“

                  3.

                  Nový Zéland schvaľuje prístup Európskej únie k vyrovnaniu colných kvót ako spôsob prispôsobenia záväzkov vyplývajúcich z GATT pre EU-25 a pre Bulharskú republiku a Rumunsko po poslednom rozšírení Európskej únie.

                  4.

                  Na žiadosť ktorejkoľvek strany sa môžu kedykoľvek uskutočniť konzultácie týkajúce sa akejkoľvek z uvedených záležitostí.

            Budem Vám zaviazaný, ak potvrdíte súhlas Vašej vlády s obsahom tohto listu. V takom prípade bude tento list spolu s Vaším potvrdením predstavovať dohodu vo forme výmeny listov medzi Európskou úniou a Novým Zélandom (ďalej len „dohoda“).
      Európska únia a Nový Zéland si navzájom oznamujú ukončenie svojich interných postupov potrebných na nadobudnutie platnosti dohody. Dohoda nadobúda platnosť 14 dní od dátumu prijatia posledného oznámenia.
      Prijmite, prosím, ubezpečenie o mojej najhlbšej úcte.

            Za Európsku úniu

      Vážený pán,
      mám česť potvrdiť prijatie Vášho listu z dnešného dňa v tomto znení:
      „… v nadväznosti na rokovania v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994 o zmene zoznamov záväzkov Bulharskej republiky a Rumunska v rámci ich pristúpenia k Európskej únii mám česť navrhnúť toto:

                  1.

                  Európska únia zaradí do svojho zoznamu záväzkov pre colné územie EU-27 úľavy uvedené v zozname záväzkov EU-25 s týmito zmenami:

                              Zvýšenie colnej kvóty EÚ na „mäso z oviec alebo kôz, čerstvé, chladené alebo mrazené“ pridelenej Novému Zélandu o 400 ton (jatočná hmotnosť) pri zachovaní súčasnej sadzby v rámci kvóty 0 %.

                              Vytvorenie kvóty erga omnes v rámci colnej kvóty EÚ na „mäso z oviec alebo kôz, čerstvé, chladené alebo mrazené“ vo výške 200 ton (jatočná hmotnosť) pri zachovaní súčasnej sadzby v rámci kvóty 0 %.

                              Upravenie colnej kvóty EÚ na „živé ovce, iné ako plemenné čistokrvné zvieratá“ so sadzbou v rámci kvóty 10 % zrušením kvót vo výške 1 010 ton (Rumunsko) a 4 255 ton (Bulharsko).

                              Upravenie colnej kvóty EÚ na „mäso z oviec alebo kôz, čerstvé, chladené alebo mrazené“ so sadzbou v rámci kvóty 0 % zrušením kvót vo výške 75 ton (Rumunsko) a 1 250 ton (Bulharsko).

                              Zmena vymedzenia colnej kvóty EÚ na „hovädzie mäso vysokej kvality“ v zozname záväzkov EÚ v rámci WTO vo výške 1 300 ton takto: ‚… mäso z hovädzích zvierat vysokej kvality, čerstvé, chladené alebo mrazené. Dodávateľská krajina Nový Zéland. Nárok na kvótu podlieha podmienkam stanoveným v príslušných ustanoveniach EÚ.‘

                  2.

                  Európska únia takisto nahrádza vymedzenie hovädzieho mäsa vysokej kvality v nariadeniach Európskej únie, ktorými sa táto kvóta vykonáva, takto: „… vybrané kusy hovädzieho mäsa získaného z volov alebo jalovíc chovaných výlučne na pastvinách, s maximálnou upravenou hmotnosťou jatočného tela nepresahujúcou 370 kilogramov. Jatočné telá sa zatrieďujú ako A, L, P, T alebo F s tukovou vrstvou maximálne P a triedou svalstva 1 alebo 2 podľa systému klasifikácie jatočných tiel, ktorý spravuje orgán New Zealand Meat Board.“

                  3.

                  Nový Zéland schvaľuje prístup Európskej únie k vyrovnaniu colných kvót ako spôsob prispôsobenia záväzkov vyplývajúcich z GATT pre EU-25 a pre Bulharskú republiku a Rumunsko po poslednom rozšírení Európskej únie.

                  4.

                  Na žiadosť ktorejkoľvek strany sa môžu kedykoľvek uskutočniť konzultácie týkajúce sa akejkoľvek z uvedených záležitostí.

            Budem Vám zaviazaný, ak potvrdíte súhlas Vašej vlády s obsahom tohto listu. V takom prípade bude tento list spolu s Vaším potvrdením predstavovať dohodu vo forme výmeny listov medzi Európskou úniou a Novým Zélandom (ďalej len „dohoda“).
      Európska únia a Nový Zéland si navzájom oznamujú ukončenie svojich interných postupov potrebných na nadobudnutie platnosti dohody. Dohoda nadobúda platnosť 14 dní od dátumu prijatia posledného oznámenia.“
      Mám česť týmto vyjadriť súhlas mojej vlády s uvedeným listom.
      Prijmite, prosím, ubezpečenie o mojej najhlbšej úcte.

            Za vládu Nového Zélandu


title: 2013/562/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskej policajnej akadémie za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej policajnej akadémie za rozpočtový rok 2011

text:
               16.11.2013

               SK

               Úradný vestník Európskej únie

               L 308/180

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu Európskej policajnej akadémie za rozpočtový rok 2011
   (2013/562/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej policajnej akadémie za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2011 spolu s odpoveďami akadémie (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2005/681/SVV z 20. septembra o zriadení Európskej policajnej akadémie (EPA) a o zrušení rozhodnutia 2000/820/SVV (4), a najmä na jeho článok 16,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na rozhodnutie Komisie K(2011)4680 z 30. júna 2011, ktorým sa na žiadosť Európskej policajnej akadémie udeľuje súhlas s výnimkou z nariadenia (ES, Euratom) č. 2343/2002,

               —

               so zreteľom na správu Európskej policajnej akadémie z 12. júla 2010 o uhrádzaní súkromných výdavkov (10/0257/KA),

               —

               so zreteľom na externý audit uhrádzania súkromných výdavkov zadaný Európskou policajnou akadémiou (zákazka s ref. č. CEPOL/2010/001),

               —

               so zreteľom na záverečnú správu o päťročnom externom hodnotení Európskej policajnej akadémie (zákazka s ref. č. CEPOL/CT/2010/002),

               —

               so zreteľom na výročnú správu o činnosti Generálneho riaditeľstva pre spravodlivosť, slobodu a bezpečnosť za rok 2009,

               —

               so zreteľom na 4. správu Európskej policajnej akadémie o pokroku v plnení viacročného akčného plánu na roky 2010 – 2014,

               —

               so zreteľom na správu Dvora audítorov o vykonávaní viacročného akčného plánu Európskej policajnej akadémie na roky 2010 – 2014,

               —

               so zreteľom na oznámenie Útvaru pre vnútorný audit (IAS) zo 4. júla 2011 [ref. Ares (2011) 722479] o 3. správe o pokroku v plnení viacročného akčného plánu Európskej policajnej akadémie na roky 2010 – 2014,

               —

               so zreteľom na správu Európskej policajnej akadémie o uplatňovaní uznesenia Európskeho parlamentu s názvom Udelenie absolutória za rozpočtový rok 2009: Európska policajná akadémia a prílohy k tejto správe,

               —

               so zreteľom na správu Európskej policajnej akadémie o uplatňovaní jej príručky verejného obstarávania v období od 1. júla 2010 do 1. júla 2011 a prílohu k tejto správe,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0064/2013),

               1.

               udeľuje riaditeľovi Európskej policajnej akadémie absolutórium za plnenie rozpočtu akadémie za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej policajnej akadémie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 23.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 256, 1.10.2005, s. 63.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej policajnej akadémie za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej policajnej akadémie za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2011 spolu s odpoveďami akadémie (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2) (nariadenie o rozpočtových pravidlách), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA) a o zrušení rozhodnutia 2000/820/SVV (4), a najmä na jeho článok 16,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na rozhodnutie Komisie K(2011)4680 z 30. júna 2011, ktorým sa na žiadosť Európskej policajnej akadémie udeľuje súhlas s výnimkou z nariadenia (ES, Euratom) č. 2343/2002,

                  —

                  so zreteľom na správu Európskej policajnej akadémie z 12. júla 2010 o uhrádzaní súkromných výdavkov (10/0257/KA),

                  —

                  so zreteľom na externý audit uhrádzania súkromných výdavkov zadaný Európskou policajnou akadémiou (zákazka s ref. č. CEPOL/2010/001),

                  —

                  so zreteľom na záverečnú správu o päťročnom externom hodnotení Európskej policajnej akadémie (zákazka s ref. č. CEPOL/CT/2010/002),

                  —

                  so zreteľom na výročnú správu o činnosti Generálneho riaditeľstva pre spravodlivosť, slobodu a bezpečnosť za rok 2009,

                  —

                  so zreteľom na 4. správu Európskej policajnej akadémie o pokroku v plnení viacročného akčného plánu na roky 2010 – 2014,

                  —

                  so zreteľom na správu Dvora audítorov o vykonávaní viacročného akčného plánu Európskej policajnej akadémie na roky 2010 – 2014,

                  —

                  so zreteľom na oznámenie Útvaru pre vnútorný audit (IAS) zo 4. júla 2011 [ref. Ares (2011) 722479] o 3. správe o pokroku v plnení viacročného akčného plánu Európskej policajnej akadémie na roky 2010 – 2014,

                  —

                  so zreteľom na správu Európskej policajnej akadémie o uplatňovaní uznesenia Európskeho parlamentu s názvom Udelenie absolutória za rozpočtový rok 2009: Európska policajná akadémia a prílohy k tejto správe,

                  —

                  so zreteľom na správu Európskej policajnej akadémie o uplatňovaní jej príručky verejného obstarávania v období od 1. júla 2010 do 1. júla 2011 a prílohu k tejto správe,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0064/2013),

                  A.

                  keďže Európska policajná akadémia (ďalej len „akadémia“), ktorá sídli v Bramshille, bola zriadená rozhodnutím Rady 2000/820/SVV, ktoré bolo v roku 2005 zrušené a nahradené rozhodnutím Rady 2005/681/SVV;

                  B.

                  keďže akadémia bola zriadená v roku 2001 a s účinnosťou od 1. januára 2006 sa stala subjektom Spoločenstva v zmysle článku 185 nariadenia o rozpočtových pravidlách, čím sa na ňu začali vzťahovať ustanovenia rámcového nariadenia o rozpočtových pravidlách pre agentúry;

                  C.

                  keďže Dvor audítorov vo svojich správach o overení ročných účtovných závierok akadémie za rozpočtové roky 2006, 2007 a 2009 vzniesol výhrady voči zákonnosti a správnosti príslušných operácií z dôvodu, že postupy verejného obstarávania neboli v súlade s ustanoveniami nariadenia o rozpočtových pravidlách;

                  D.

                  keďže Dvor audítorov vo svojej správe o overení ročnej účtovnej závierky akadémie za rozpočtový rok 2008 poukázal na svoje stanovisko týkajúce sa spoľahlivosti účtovnej závierky bez toho, aby voči nej výslovne vzniesol výhrady, a vzniesol výhrady voči zákonnosti a správnosti príslušných operácií;

                  E.

                  keďže vo svojom rozhodnutí zo 7. októbra 2010 sa Európsky parlament rozhodol neudeliť riaditeľovi akadémie absolutórium za plnenie rozpočtu akadémie za rozpočtový rok 2008 (6);

                  F.

                  keďže vo svojom rozhodnutí z 10. mája 2011 sa Európsky parlament rozhodol, že odloží udelenie absolutória riaditeľovi akadémie za plnenie rozpočtu akadémie za rozpočtový rok 2009 (7), ale potom ho udelil vo svojom rozhodnutí z 25. októbra 2011 (8);

                  G.

                  keďže Dvor audítorov vo svojej správe o overení ročnej účtovnej závierky akadémie za rozpočtový rok 2010 vyhlásil po prvýkrát odvtedy, ako sa akadémia stala agentúrou, že získal primeranú istotu o tom, že účtovná závierka za rozpočtový rok 2008 je spoľahlivá a že príslušné operácie sú zákonné a správne;

                  H.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2011 je spoľahlivá a že príslušné operácie sú zákonné a správne;

                  I.

                  keďže 10. mája 2012 Európsky parlament udelil riaditeľovi akadémie absolutórium za plnenie rozpočtu akadémie za rozpočtový rok 2010 (9) a vo svojom uznesení, ktoré je súčasťou rozhodnutia o absolutóriu, okrem iného:

                              —

                              vyzval akadémiu, aby vo svojich konečných ročných účtovných závierkach začala jasne rozlišovať medzi jednotlivými zložkami príspevku Únie do rozpočtu akadémie,

                              —

                              vyzval akadémiu, aby podnikla kroky s cieľom vyhnúť sa opakovaniu nedostatkov, ktoré sa vyskytli pri príprave jednotlivých rozpočtov,

                              —

                              pripomenul, že nedodržiavanie konečných termínov je jedným z hlavných faktorov obmedzujúcich riadne finančné hospodárenie, a požiadal akadémiu, aby informovala orgán udeľujúci absolutórium o vykonávaní rozhodnutia 34/2010/GB,

                              —

                              požiadal akadémiu, aby informovala orgán udeľujúci absolutórium o účinnosti vykonávania „veľmi dôležitého“ odporúčania Útvaru pre vnútorný audit týkajúceho sa úplnosti vnútorných záznamov o výdavkoch na služobné cesty,

                              —

                              vyzval akadémiu, aby poskytla Európskemu parlamentu najnovšie informácie o stave plnenia nových 16 noriem vnútornej kontroly (ICS) Komisie, ktoré boli schválené správnou radou akadémie a nahrádzajú pôvodné ICS;

                  J.

                  keďže Komisia rozhodnutím K(2011)4680 z 30. júna 2011 udelila akadémii výnimku z ustanovení článku 74b nariadenia (ES, Euratom) č. 2343/2002;

                  K.

                  keďže rozpočet akadémie na rok 2011 bol 8 341 000 EUR v porovnaní so 7 800 000 EUR v roku 2010, čo predstavuje zvýšenie o 6,93 %;

                  L.

                  keďže príspevok Únie do rozpočtu akadémie na rok 2011 bol vo výške 8 341 000 EUR;

                  M.

                  keďže zostatok uvedený na účte výsledku rozpočtového hospodárenia akadémie za rok 2011 bol pozitívny a celkovo predstavoval 1 358 764,32 EUR,

                  1.

                  je presvedčený, že by sa mali ďalej preskúmať spoločné aspekty akadémie a Európskeho policajného úradu, pričom sa zohľadnia výsledky štúdie, ktorú akadémia vydala v roku 2011 (zákazka s ref. č. CEPOL/CT/2010/002); konštatuje, že akadémia má opustiť svoje súčasné priestory v Bramshille (UK) v marci roku 2014; žiada, aby Komisia predložila návrh na presídlenie akadémie do Haagu (NL), kde sídli Európsky policajný úrad, aby mohli zdieľať zariadenia a služby a ťažiť zo synergií bez toho, aby boli ohrozené základné úlohy a autonómia oboch agentúr, a aby predložila tento návrh Európskeho parlamentu a Rade; zdôrazňuje, že rýchle rozhodnutie o presídlení akadémie by zmenšilo neistotu, ktorá môže mať nepriaznivý dosah na zamestnancov a postupy prijímania zamestnancov;

         Rozpočtové a finančné hospodárenie

                  2.

                  berie na vedomie skutočnosť, že akadémii poskytlo jej celkový rozpočet na rok 2011 vo výške 8 341 000 EUR Generálne riaditeľstvo pre vnútorné záležitosti;

                  3.

                  na základe konečných finančných výkazov akadémie konštatuje, že v roku 2011 sa vyskytli prípady neefektívnosti vo finančnom hospodárení, ako je napríklad využívanie platieb v nesprávnych rozpočtových riadkoch v rámci kapitol alebo hláv; vyzýva akadémiu, aby orgánu udeľujúcemu absolutórium poskytla čo najskôr ďalšie podrobné informácie o tejto otázke vrátane príslušných súm a rozpočtových riadkov, ako aj o opatreniach vykonaných v záujme nápravy tejto situácie;

         Prenesené rozpočtové prostriedky

                  4.

                  na základe výročnej správy o činnosti akadémie za rok 2011 konštatuje, že v hlave I (výdavky na zamestnancov) bolo využitých takmer 100 % viazaných rozpočtových prostriedkov, pričom miera využitia platobných rozpočtových prostriedkov bola 93,98 %;

                  5.

                  na základe výročnej správy o činnosti konštatuje, že v hlave II (administratívne výdavky) bolo využitých 99,93 % viazaných rozpočtových prostriedkov, pričom miera využitia platobných rozpočtových prostriedkov bola 88,86 %;

                  6.

                  na základe výročnej správy o činnosti konštatuje, že v hlave III (operačné výdavky) bolo z celkového rozpočtu vo výške 4 063 000 EUR využitých 93,31 % viazaných rozpočtových prostriedkov v porovnaní s 99,56 % v roku 2010, pričom miera využitia platobných rozpočtových prostriedkov bola 55,98 % v porovnaní so 45,20 % v roku 2010;

                  7.

                  na základe správy Dvora audítorov konštatuje, že do roka 2012 boli prenesené prostriedky vo výške 1 772 523 EUR (22 %), z toho 208 813 EUR v rámci hlavy I, 47 275 EUR v rámci hlavy II a 1 516 435 EUR v rámci hlavy III; vyzýva akadémiu, aby informovala orgán udeľujúci absolutórium o opatreniach prijatých na odstránenie tohto nedostatku, keďže vysoký objem prenesených rozpočtových prostriedkov poukazuje na nedostatky v plánovaní a plnení rozpočtu a je v rozpore so zásadou ročnej platnosti rozpočtu;

                  8.

                  na základe správy Dvora audítorov konštatuje, že z rozpočtových prostriedkov vo výške 2,5 milióna EUR, ktoré boli prenesené z roku 2010, bolo v roku 2011 zrušených 0,7 milióna EUR (27,5 %); vyzýva akadémiu, aby informovala orgán udeľujúci absolutórium o opatreniach prijatých na odstránenie tohto nedostatku, keďže vysoký objem zrušených rozpočtových prostriedkov poukazuje na nedostatky v plánovaní a plnení rozpočtu a je v rozpore so zásadou ročnej platnosti rozpočtu;

                  9.

                  na základe výročnej správy o činnosti konštatuje, že bolo využitých 96,74 % viazaných rozpočtových prostriedkov; ďalej konštatuje, že sa vynaložilo 75,21 % platobných rozpočtových prostriedkov (6 273 389 EUR);

         Presuny

                  10.

                  na základe správy Dvora audítorov konštatuje, že v roku 2011 akadémia uskutočnila 38 rozpočtových presunov vo výške 1,8 milióna EUR; domnieva sa, že by sa mali ďalej zlepšovať postupy plánovania a plnenia rozpočtu, a vyzýva akadémiu, aby informovala orgán udeľujúci absolutórium o opatreniach prijatých na odstránenie uvedeného nedostatku, keďže táto situácia poukazuje na nedostatky v plánovaní rozpočtu a je v rozpore so zásadou špecifikácie rozpočtu;

         Postupy obstarávania

                  11.

                  na základe výročnej správy o činnosti konštatuje, že v roku 2011 sa naďalej vyvíjalo úsilie o zlepšenie postupov akadémie v oblasti obstarávania a bolo dokončených celkovo 40 postupov obstarávania, pričom jeden postup k 31. decembru 2011 stále prebiehal;

         Vnútorný audit

                  12.

                  na základe výročnej správy o činnosti (10) konštatuje, že akadémia podnikla kroky v záujme zefektívnenia svojej vnútornej kontroly prijatím 16 noriem vnútornej kontroly a prijatím úradníka pre vnútornú kontrolu v auguste 2011; víta hodnotenie súladu týkajúce sa miery vykonávania 16 noriem vnútornej kontroly, ktoré sa vypracovalo v štvrtom štvrťroku 2011 a ktoré ukázalo, že akadémia vo všeobecnosti dodržiavala požiadavky noriem vnútornej kontroly;

                  13.

                  na základe výročnej správy o činnosti konštatuje, že panel pre vnútorný audit začal fungovať v roku 2011; víta tri hlavné audity, ktoré akadémia vykonala v priebehu roka 2011; Dvor audítorov vykonal dva externé audity a Útvar pre vnútorný audit Komisie vykonal jeden vnútorný audit;

         Postupy prijímania zamestnancov

                  14.

                  na základe správy Dvora audítorov konštatuje, že akadémia potrebuje zlepšiť transparentnosť postupov prijímania zamestnancov; naliehavo vyzýva akadémiu, aby informovala orgán udeľujúci absolutórium o opatreniach, ktoré prijala na odstránenie tohto nedostatku; berie na vedomie informáciu akadémie, že v júni 2012 sa zrevidovali normy a vzory dokumentácie pre každú etapu postupov prijímania zamestnancov s cieľom zabezpečiť väčšiu transparentnosť a jasnosť dokumentácie; domnieva sa, že niektoré z ustanovení služobného poriadku môžu predstavovať značnú administratívnu záťaž; preto nabáda Komisiu, aby vo vzťahu k agentúram umožnila určitú mieru zjednodušenia podľa článku 110 služobného poriadku;

                  15.

                  poznamenáva, že v roku 2011 bolo ukončených 10 postupov prijímania zamestnancov a že na konci roka 2011 akadémia zamestnávala 23 z 26 dočasných zamestnancov predpokladaných v pláne pracovných miest, a to po odchode jedného zamestnanca k 15. decembru 2011, keďže predtým boli voľné iba dve pracovné miesta; okrem toho poznamenáva, že celkový počet zamestnancov akadémie je 38, pričom akadémia navyše zamestnáva päť vyslaných národných expertov;

         Výkonnosť

                  16.

                  vyzdvihuje úsilie akadémie o zlepšenie svojej výkonnosti bez zvyšovania rozpočtu, ako aj výsledky, ktoré dosiahla; okrem iného blahoželá agentúre v súvislosti s tým, že v plnej miere reagovala na požiadavky Európskeho parlamentu a na súčasné rozpočtové výzvy tak, že radikálne znížila svoje náklady na riadenie;

                  17.

                  vyzdvihuje úsilie akadémie v rámci racionalizácie a zlepšovania efektívnosti jej riadenia, napríklad prostredníctvom vykonávania opatrení na zrušenie výborov a zníženie počtu schôdzí správnej rady za rok, ktoré by sa teraz malo zameriavať najmä na tvorbu politiky a prijímanie rozhodnutí na strategickej úrovni a v dlhodobom horizonte;

                  18.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (11) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 23.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 256, 1.10.2005, s. 63.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 320, 7.12.2010, s. 11.

         (7)  Ú. v. EÚ L 250, 27.9.2011, s. 260.

         (8)  Ú. v. EÚ L 313, 26.11.2011, s. 17.

         (9)  Ú. v. EÚ L 286, 17.10.2012, s. 156.

         (10)  Výročná správa o činnosti za rok 2011, s. 14.

         (11)  Prijaté texty, P7_TA(2013)0134 (pozri stranu 374 tohto úradného vestníka).


title: 2011/739/: Rozhodnutie Rady z  20. októbra 2011 o uzavretí Dohody medzi Európskou úniou, Švajčiarskou konfederáciou a Lichtenštajnským kniežatstvom, ktorou sa mení a dopĺňa dodatková dohoda medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami#Dohoda medzi Európskou úniou, Švajčiarskou konfederáciou a Lichtenštajnským kniežatstvom, ktorou sa mení a dopĺňa dodatková dohoda medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami

text:
               16.11.2011

               SK

               Úradný vestník Európskej únie

               L 297/48

         ROZHODNUTIE RADY
   z 20. októbra 2011
   o uzavretí Dohody medzi Európskou úniou, Švajčiarskou konfederáciou a Lichtenštajnským kniežatstvom, ktorou sa mení a dopĺňa dodatková dohoda medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami
   (2011/739/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (2) (ďalej len „dohoda o poľnohospodárstve“) nadobudla platnosť 1. júna 2002.

               (2)

               Dodatková dohoda medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (3) (ďalej len „dodatková dohoda“), nadobudla platnosť 13. októbra 2007.

               (3)

               Komisia v mene Európskej únie rokovala o dohode medzi Európskou úniou a Švajčiarskou konfederáciou o ochrane označení pôvodu a zemepisných označení poľnohospodárskych výrobkov a potravín, ktorou sa mení a dopĺňa dohoda o poľnohospodárstve tým, že sa do nej vkladá nová príloha 12.

               (4)

               Európska únia, Lichtenštajnské kniežatstvo a Švajčiarska konfederácia sa dohodli, že treba takisto zmeniť a doplniť dodatkovú dohodu s cieľom zohľadniť ochranu označení pôvodu a zemepisných označení.

               (5)

               Dohoda medzi Európskou úniou, Švajčiarskou konfederáciou a Lichtenštajnským kniežatstvom, ktorou sa mení a dopĺňa dodatková dohoda (ďalej len „dohoda“), by sa mala uzavrieť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou, Švajčiarskou konfederáciou a Lichtenštajnským kniežatstvom, ktorou sa mení a dopĺňa dodatková dohoda medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (ďalej len „dohoda“).
   Text dohody je pripojený k tomuto rozhodnutiu.
   Článok 2
   Predseda Rady určí osobu splnomocnenú pristúpiť v mene Únie k uloženiu schvaľovacej listiny ustanovenej v článku 3 dohody s cieľom zaviazať Úniu.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 20. októbra 2011

            Za Radu

            predseda

         M. SAWICKI

      (1)  Súhlas z 24. júna 2011 (zatiaľ neuverejnený v úradnom vestníku).

      (2)  Ú. v. ES L 114, 30.4.2002, s. 132.

      (3)  Ú. v. EÚ L 270, 13.10.2007, s. 6.

      DOHODA
      medzi Európskou úniou, Švajčiarskou konfederáciou a Lichtenštajnským kniežatstvom, ktorou sa mení a dopĺňa dodatková dohoda medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami
      EURÓPSKA ÚNIA (ďalej len „Únia“),
      ŠVAJČIARSKA KONFEDERÁCIA (ďalej len „Švajčiarsko“) a
      LICHTENŠTAJNSKÉ KNIEŽATSTVO (ďalej len „Lichtenštajnsko“),
      ďalej len „zmluvné strany“,
      odhodlané vzájomne podporovať harmonický rozvoj označení pôvodu a zemepisných označení a uľahčiť prostredníctvom ich ochrany v rámci Dohody medzi Európskym spoločenstvom a Švajčiarskou konfederáciou o výmene poľnohospodárskych výrobkov (ďalej len „dohoda o poľnohospodárstve“) bilaterálne obchodné toky poľnohospodárskych výrobkov a potravín s pôvodom v zmluvných stranách a so zemepisným označením v zmysle ich individuálnych právnych predpisov a pravidelne aktualizovať zoznam zemepisných označení, ktoré sa chránia touto dohodou,
      keďže:

                  (1)

                  Švajčiarske právne prepisy týkajúce sa zemepisných označení poľnohospodárskych výrobkov a potravín sú uplatniteľné v Lichtenštajnsku.

                  (2)

                  Zemepisné označenia švajčiarskeho vnútroštátneho registra môžu predstavovať zemepisné názvy nachádzajúce sa na území Lichtenštajnska a zemepisná oblasť týchto zemepisných označení môže zahŕňať územie Lichtenštajnska.

                  (3)

                  Podľa dodatkovej dohody medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (ďalej len „dodatková dohoda“), sa dohoda o poľnohospodárstve uplatňuje aj na Lichtenštajnsko.

                  (4)

                  Podľa dodatkovej dohody sa lichtenštajnské výrobky považujú za výrobky s pôvodom vo Švajčiarsku.

                  (5)

                  Dodatkovú dohodu treba zmeniť a doplniť, aby sa nová príloha pridaná k dohode o poľnohospodárstve a týkajúca sa ochrany zemepisných označení a označení pôvodu Švajčiarska a Únie vzťahujúcich sa na poľnohospodárske výrobky a potraviny uplatňovala aj na Lichtenštajnsko,

            SA DOHODLI NA TÝCHTO USTANOVENIACH:
      Článok 1
      Zmeny a doplnenia
      Dodatková dohoda sa mení a dopĺňa takto:

                  1.

                  V článku 1 sa odsek 2 nahrádza takto:
                  „Úpravy príloh 4 až 12 k dohode o poľnohospodárstve vzťahujúce sa na Lichtenštajnsko sú uvedené v prílohe k tejto dohode („dodatková dohoda“), ktorá tvorí jej neoddeliteľnú súčasť.“

                  2.

                  V prílohe sa názov „Úpravy/dodatky vzťahujúce sa na prílohy 4 až 11 k dohode o poľnohospodárstve“ nahrádza týmto názvom:

                  3.

                  K uvedenému názvu sa pridáva tento odsek:
                  „Príloha 12: Ochrana označení pôvodu a zemepisných označení poľnohospodárskych výrobkov a potravín.
                  Zemepisná oblasť týchto švajčiarskych zemepisných označení chránených podľa dodatku 1 prílohy 12 zahŕňa aj územie Lichtenštajnska:

                              —

                              Rheintaler Ribel/Türggen Ribel (CHOP)

                              —

                              St. Galler Bratwurst/St. Galler Kalbsbratwurst (CHZO).“

            Článok 2
      Jazykové znenia
      Táto dohoda je vyhotovená v troch exemplároch v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.
      Článok 3
      Nadobudnutie platnosti
      1.   Zmluvné strany ratifikujú alebo schvália túto dohodu v súlade so svojimi vnútornými postupmi.
      2.   Zmluvné strany si vzájomne oznámia ukončenie týchto postupov.
      3.   Táto dohoda nadobúda platnosť dňom nadobudnutia platnosti Dohody medzi Európskou Úniou a Švajčiarskou konfederáciou o ochrane označení pôvodu a zemepisných označení poľnohospodárskych výrobkov a potravín, ktorou sa mení a dopĺňa Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami.

         Съставено в Брюксел на седемнадесети май две хиляди и единадесета година.
         Hecho en Bruselas, el diecisiete de mayo de dos mil once.
         V Bruselu dne sedmnáctého května dva tisíce jedenáct.
         Udfærdiget i Bruxelles den syttende maj to tusind og elleve.
         Geschehen zu Brüssel am siebzehnten Mai zweitausendelf.
         Kahe tuhande üheteistkümnenda aasta maikuu seitsmeteistkümnendal päeval Brüsselis.
         Έγινε στις Βρυξέλλες, στις δέκα εφτά Μαΐου δύο χιλιάδες έντεκα.
         Done at Brussels on the seventeenth day of May in the year two thousand and eleven.
         Fait à Bruxelles, le dix-sept mai deux mille onze.
         Fatto a Bruxelles, addì diciassette maggio duemilaundici.
         Briselē, divi tūkstoši vienpadsmitā gada septiņpadsmitajā maijā.
         Priimta du tūkstančiai vienuoliktų metų gegužės septynioliktą dieną Briuselyje.
         Kelt Brüsszelben, a kétezer-tizenegyedik év május tizenhetedik napján.
         Magħmul fi Brussell, fis-sbatax-il jum ta' Mejju tas-sena elfejn u ħdax.
         Gedaan te Brussel, de zeventiende mei tweeduizend elf.
         Sporządzono w Brukseli dnia siedemnastego maja roku dwa tysiące jedenastego.
         Feito em Bruxelas, em dezassete de Maio de dois mil e onze.
         Întocmit la Bruxelles la șaptesprezece mai două mii unsprezece.
         V Bruseli dňa sedemnásteho mája dvetisícjedenásť.
         V Bruslju, dne sedemnajstega maja leta dva tisoč enojst.
         Tehty Brysselissä seitsemäntenätoista päivänä toukokuuta vuonna kaksituhattayksitoista.
         Som skedde i Bryssel den sjuttonde maj tjugohundraelva.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Конфедерация Швейцария
            Por la Confederación Suiza
            Za Švýcarskou konfederaci
            For Det Schweiziske Forbund
            Für die Schweizerische Eidgenossenschaft
            Šveitsi Konföderatsiooni nimel
            Για την Ελβετική Συνομοσπονδία
            For the Swiss Confederation
            Pour la Confédération suisse
            Per la Confederazione svizzera
            Šveices Konfederācijas vārdā –
            Šveicarijos Konfederacijos vardu
            A Svájci Államszövetség részéről
            Għall-Konfederazzjoni Żvizzera
            Voor de Zwitserse Bondsstaat
            W imieniu Konfederacji Szwajcarskiej
            Pela Confederação Suíça
            Pentru Confederația Elvețiană
            Za Švajčiarsku konfederáciu
            Za Švicarsko konfederacijo
            Sveitsin valaliiton puolesta
            För Schweiziska edsförbundet

            За Княжeство Лихтенщайн
            Por el Principado de Liechtenstein
            Za Lichtenštejnské knížectví
            For Fyrstendommet Liechtenstein
            Für das Fürstentum Liechtenstein
            Liechtensteini Vürstiriigi nimel
            Για το Πριγκιπάτο του Λιχτενστάιν
            For the Principality of Liechtenstein
            Pour la Principauté de Liechtenstein
            Per il Principato del Liechtenstein
            Lihtenšteinas Firstistes vārdā –
            Lichtenšteino Kunigaikštystės vardu
            A Liechtensteini Hercegség részéről
            Għall-Prinċipat ta' Liechtenstein
            Voor het Vorstendom Liechtenstein
            W imieniu Księstwa Liechtensteinu
            Pelo Principado do Liechtenstein
            Pentru Principatul Liechtenstein
            Za Lichtenštajnské kniežatstvo
            Za Kneževino Lihtenštajn
            Liechtensteinin ruhtinaskunnan puolesta
            För Furstendömet Liechtenstein